Source: http://docplayer.fi/2882526-Keskustaajaman-ja-kaakkoisosan-osayleiskaava-rakennettu-kulttuuriymparisto-6-11.html
Timestamp: 2018-03-21 11:28:39+00:00
Document Index: 3303883

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

KESKUSTAAJAMAN JA KAAKKOISOSAN OSAYLEISKAAVA RAKENNETTU KULTTUURIYMPÄRISTÖ 6/11 - PDF
KESKUSTAAJAMAN JA KAAKKOISOSAN OSAYLEISKAAVA RAKENNETTU KULTTUURIYMPÄRISTÖ 6/11
Download "KESKUSTAAJAMAN JA KAAKKOISOSAN OSAYLEISKAAVA RAKENNETTU KULTTUURIYMPÄRISTÖ 6/11"
1 KESKUSTAAJAMAN JA KAAKKOISOSAN OSAYLEISKAAVA RAKENNETTU KULTTUURIYMPÄRISTÖ 6/11
3 KESKUSTAAJAMAN JA KAAKKOISOSAN OSAYLEISKAAVA RAKENNETTU KULTTUURIYMPÄRISTÖ 2. versio Kannen kuva: Högforsin ruukin tehdasrakennuksia Karjaanjoen länsirannalla. Etualalla tehtaan vanhimman osan pääty, taustalla Johtajistonmäellä valimomuseo ja tehtaan hotelli. Högforsin ruukin alue on valtakunnallisesti arvokas rakennettu kulttuuriympäristö. Selvityksen 1. versio valmistui versioon on lisätty rakennuskulttuurin kohteita, lisätty linnoitteiden kartat ja täydennetty kuvitusta. 1
4 JOHDANTO Karkkilan rakennus- ja kulttuurihistoriallisesti merkittäviä ympäristöjä koskeva selvitys liittyy erillisselvityksenä Karkkilan keskustan ja kaakkoisosan osayleiskaavan laatimiseen. Työn tilaaja on Karkkilan kaupunki ja työn on tehnyt arkkitehtitoimisto MA-arkkitehdit Helsingistä, vastaavana arkkitehti Eeva-Liisa Rautalahti. AIEMMAT SELVITYKSET Karkkilan vanhojen kylien ja vanhojen rakennusten rakennushistoria 1930-luvulle asti on selvitetty perusteellisesti Karkkilan kotiseutuyhdistys ry:n julkaisemassa teoksessa Mikola, Hakomäki: Karkkilan vanha rakennuskulttuuri. Karkkilan rakennettua historiaa, eri asuinalueiden syntymistä ja niiden kaavoituksen kehittämistä aina 1980-luvulle asti on kartoitettu yksityiskohtaisesti Teknillisen korkeakoulun julkaisemassa teoksessa Tiina Valpola: Suojelun arkea, miten toteutui tapaus Högfors. Teollisten yhdyskuntien murroksesta 1980-luvulla ja niiden vaikutuksista Karkkilassa ja Högforsissa kertoo kokoomateos Schulman (toim): Teollisen yhdyskunnan murros. Tapaus Högfors: Vanha perinne ja uudet visiot. Karkkilan vuosilta tehtyjen kenttälinnoitusten jäänteitä koskevan toistaiseksi julkaisemattoman selvityksen on tehnyt Reino Pajuoja. Tämä selvitys perustuu edellä mainittuihin lähteisiin, paikan päällä tehtyihin havaintoihin, Tiina Valpolan, Tommi Kuutsan ja Antti Karvosen haastatteluihin ja Tiina Valpolan lainaamaan kartta- ja kuvamateriaaliin. Viistoilmakuva Karkkilan keskustasta vuodelta Lentokuva Vallas Oy. 2
5 ESIPUHE Karkkilan kaupungin koko historia kuvastuu sen nykyisessä kaupunkikuvassa. Rakennetussa ympäristössä peilautuu eri ajalta olevien rakennusten tyylisuuntien ja rakennustapojen lisäksi eri aikakausien kulttuurihistoria, elintavat ja elinolot, ajattelutavatkin, agraariyhteisöstä teollisuuden ja maatalouden rinnakkaiseloon, teollistumisen huimasta noususta ja kaupungin muuttumisesta leimallisesti teollisuuskaupungiksi, aina nykyaikaiseen jälkiteolliseen autoistuneeseen kaupunkiin asti, jossa monimuotoisuus ja moniaikaisuus on samanaikaisesti vallitsevaa. Kaupunki ei ole rajallisista, rajatuista osista koostuva, vaan siinä on erillisiä maailmoja, jotka lomittuvat ja näkyvät hetkittäin, hetkittäin peittyvät ja osuvat yhteen tai loittonevat. Karkkilassa on läsnä eri kerrokset limittyneinä, kartoissa esitetyt rajaukset ovat vain ohjeellisia. Rakennusten väliset tilat ovat tiloina yhtä tärkeitä kuin rakennukset. Karkkilassa on hienoja kaupunkitiloja, kirkonmäki ja koulut, tori-hautausmaa-1940-luvun puistikko aukiosommitelma, vanhan teollisuusalueen urbaanit ympäristöt sekä väljät harvinaisen laajasti säilyneet sodan jälkeen rakentuneet puutarhakaupunkimaiset omakotitaloalueet. Säilyttämisen arvoisia ovat myös selkeästi rakentuneet ja tilallisesti jäsentyneet sisääntulot keskustaan Turuntietä, Vihdintietä, Helsingintietä ja Tammelantietä. Ihminen hoitaa ympäristöään, jos välittää siitä. Välittäminen syntyy merkityksistä, joita ympäristöllä on ihmiselle. Jos ympäristöllä ja rakennuksella on jotain hyötykäyttöä, ne säilyvät helpommin, mutta rakennuksilla ja ympäristöillä on myös muita vaikeammin määriteltäviä merkityksiä, tunnetiloihin liittyviä ja mielikuvitusta kiehtovia ominaisuuksia. Avoimen hoidetun viljelysmaiseman läpi ajaminen tuottaa mielihyvän tunnetta, taivas kaartuu rajattomana peltoaukeiden yllä, näkee kauas, metsien rajaamat pellot on hoidettu ja tilakeskukset könöttävät napakasti kumpareilla viljelysten keskellä. Vanhan teollisuusalueen ikiaikainen pöly ja noki, sinne tänne unohtuneet merkilliset esineet, joiden käyttötarkoitusta ei tiedä, unohtuneet romuläjät, tilan määrittelemättömyys antavat vapauden miettiä mitä haluaa. Eri ihmiset kokevat ja näkevät hyvän ympäristön erilaisena, joku pitää tärkeänä, että kaikki on kunnossa ja kuin uutta, toisen mielestä vähän kulunut ympäristö on kiehtovampi. Ja jokainen aikakausi tekee oman aikansa katsantokannan mukaiset valinnat myös siitä, mitä pitää merkityksellisenä säilyttää. Aikaa ei voi pysäyttää ja vaikka ihminen ei tekisi mitään, niin luonto valtaa käyttämättömät alueet uudelleen - ja kuitenkin ahdistavan vaikeakulkuinen synkkä ja umpeen kasvanut pusikko voi keväällä valkovuokkojen kukkiessa olla hyvin kaunis. Suurin osa ihmisistä haluaa jollain tavalla muokata omaa ympäristöään itselleen sopivaksi, nämä tarpeet vain muuttuvat elinolosuhteiden ja yhteiskunnallisten olosuhteiden muuttuessa. Ennen pienikokoiset hartiapankkitalot tehtiin isolle tontille kadunvarteen ja talon takana oli hyötypuutarha marjapensaineen, kasvimaineen ja omenapuineen. Asumisväljyys ja ihmisten elintavat ovat muuttuneet, nyt rakennukset ovat isompia ja tontit pienempiä ja puutarhan hoito on muuttunut hyötyviljelystä virkistysharrastukseksi. Vanhojen omakotitaloalueiden ja olemassa olevien vanhojen rakennusten säilymiselle ei ole niinkään uhkana niiden häviäminen, vaan pikemminkin nykyinen ihmistyön kalleus ja tavaran halpuus. Rakennusaineteollisuuden kertakäyttöajattelu, viranomaisten ylimitoitetut lämpöeristämisohjeet, edulliset ja helposti hankittavat valmistalopaketit ja valmisratkaisut ja ihmisten erilainen elämäntapa tuottavat uusia ympäristöjä, jotka puhuvat aivan eri kieltä kuin vanhat omakotitalot. Rakennusten ja kulttuuriympäristöjen suojelu ja säilyminen ei tarkoita sitä, että suojelemisen arvoisiksi katsotuilla alueilla ei voisi rakentaa mitään uutta eikä mitään voisi muuttaa. Kysymys on siitä, miten löydetään tie, jossa ihmisten toiveet muokata ympäristöään voidaan toteuttaa hallitusti yhteisesti hyväksyttyjen periaatteiden mukaan. 3
6 1. KARKKILAN TARINA Ote vuoden 1688 Vihdin seurakuntaa ja Pyhäjärven kappelia kuvaavasta kartasta. AGRAARIVAIHE 1700-LUVULLE ASTI Ensin oli Vihdin Pahajärven kappeli ja pieniä kyliä asumattomien taipaleiden takana Karjaanjoen kosken rannalla metsien keskellä. Sitten rakennettiin kirkko ja kellotapuli ja tuli posti ja paremmat tieyhteydet. Karkkila on kartan yläreunassa. Pyhäjärven ympärille on merkitty kylät Pahajerfwi Capell, Carcila, Vatoila, Jerfvenpä, Sicala ja Tuorila. Itään menevän tien (nykyinen Vihtijärventie) varressa ovat kylät Nyykälä, Ahmo ja Havisto. Haaviston kautta kulkee yleinen maantie Hämeenlinnasta Helsinkiin. Myös nykyinen Vihdintie ja Ahmoontie näkyvät kartassa (molemmat nimellä Genvägen eli oikotie). Vihti julkaisu. VARHAINEN TEOLLISTUMISKAUSI AUTONOMIAN ALUSTA SUURIIN NÄLKÄVU0SIIN 1800-luvun alussa tuli rauta ja masuuni ja ruukki käyttämään Högforsin koskivoimaa ja ympäröivien metsien puuta. Ruukin myötä tulivat ruukinpatruuna ja muualta tulleet työläiset, ammattitaitoiset. Myöhemmin masuunin viereen rakennettiin mekaaninen verstas eli konepaja. Vihdintie kulki kaukana, alussa ruukki oli pieni ja ruukinpatruuna hankki maatiloja suhdannevaihteluita tasaamaan ja ruukkilaisia ruokkimaan. Högforsin ruukki teoksesta Finland framstäldt i teckningar ( ). Oikeassa reunassa näkyy kosken nykyinen uoma. Kosken alla oleva suvanto on sittemmin täytetty ja rakennettu. Oikealla Närön tilan rakennuksia, taustalla Turuntien aitaa, vasemmalla nykyisen Johtajistonmäen rakennuksia. Piirtäjän kuvauspiste on nykyisen sillan vieressä kaupungintalon kulmalla. 4
7 TEOLLISUUDEN KASVUN AIKA 1800-LUVUN PUOLIVÄLISTÄ 1. MAAILMANSOTAAN 1800-luvun puolivälin jälkeen tuli uudet valmistusmenetelmät, ruukki kasvoi ja paisui maalaisruukista kokonaiseksi ruukkiyhdyskunnaksi, omavaraisena omine kouluineen, puoteineen, lääkäreineen, poliiseineen, seurataloineen. Oli nousukausia ja laskukausia, mutta elintaso nousi yleisesti, ruukin tuotteita tarvittiin yhä enemmän, 1890-luvun nousukaudella maassa rakennettiin paljon, ruukki muuttui tehtaaksi, jossa masuunin sijasta tuloksesta vastasivat konepaja ja valimo ja tehdasta laajennettiin, patruunalle tehtiin ruukinkartano ja sitten seuraavalle uusi ja tuli lisää ammattiväkeä ja ruukin asuinalueet laajenivat Haukkamäessä ja Fagerkullassa. Kehitys oli valtavan nopeaa myös 1900-luvun alussa, kulkuyhteydet paranivat, tuli rautatie Hyvinkäälle ja paremmat tieyhteydet. Pyhäjärven kirkonkylä kasvoi tehtaan vieressä, Pyhäjärven kappeli itsenäistyi omaksi seurakunnaksi, Pyhäjärven kunnan ensimmäinen kuntakokous pidettiin 1879, tuli pankkeja, liikkeitä, kauppiaita ja virkamiehiä, tuli venäläiset linnoituksen rakentajat, Pyhäjärvestä muodostettiin oma nimismiespiiri omine poliiseineen, tuli myös uudet aatteet. Keskusta alkoi kehittyä, tuli Valtatien liikekatu, Takkointie, Koulukatu ja yhteiskoulu. Monet entiset ruukin hoitamat palvelut siirtyivät kunnalle tai työntekijöiden itsensä hoitamiksi, Haukkamäen tehtaan koulu siirtyi kunnalle, tehtaan työläisten perustama osuusliike Tuki hankki komean talon vanhan Turuntien varressa. Magnus von Wrightin maalaus vuodelta Vasemmassa reunassa kirkonkylä, keskellä Johtajistonmäen rakennuksia, oikealla teollisuusrakennuksia kosken alla, oikealla taustalla Pumminmäki. Kuvauspiste on nykyisen Vanhankylänraitin tienoilla. Componenta Oyj:n kokoelmat. 5
8 TEOLLINEN SUOMI SOTIEN VÄLILLÄ Itsenäistymisen jälkeen maa nousi hitaasti jaloilleen sodan sekasorrosta. Tehdas tuotti rakennusten varustuksiin tarvittavia konepajatuotteita, 1920-luvulla asuntorakentaminen oli vilkasta, tehdasta laajennettiin, tehdas tarvitsi lisää työväkeä ja virkailijoita, isällinen patruuna vaihtui yhtiöön ja tehtaanjohtoon johtajineen. Haukkamäkeen ja Fagerkullaan rakennettiin työväelle ajan hengen mukaisia 6-asunnon tyyppitaloja, joissa oli erilliset asunnot omine sisäänkäynteineen ja puutarhoineen. Karkkilan kauppalan keskustan asemakaavapiirroksen ote 1940-luvun alussa. Silloiset rakennukset on merkitty punaisella ja silloiset tiet vihreällä. Vuoden 1934 asemakaavan mukaiset kadut, korttelit, puistot ja tontit on merkitty punaisin rajoin. Karkkilan kauppalan rakennustoimisto, Maja Nordin. Alkuperäispiirustus mittakaavassa 1: luvun alussa oli lama ja pulavuodet, Högforsin tehdas siirtyi osaksi Kymi Osakeyhtiötä Tehtaan asuntoalueet ja sen vaikutuksesta kasvaneet kylät erotettiin Pyhäjärven kunnasta omaksi hallinnolliseksi yksikökseen Karkkilan kauppalaksi vuonna Kauppalan rakentumista ohjaamaan laadittiin asemakaava, jonka mukaan kauppala kasvoi suunnitellusti, syntyi uusia omakotitaloalueita, kun tehtaan työläiset ja muut kunnan asukkaat rakensivat itselleen omakotitaloja kirkonkylään johtavien valtateiden varsille. Tuli linja-autoasema ja Liikenneaukea nykyisen keskuspuiston paikalla, Kauppalantaloksi muutettiin Anttilan tilan entinen päärakennus yhteiskoulun ja postin vieressä ja naapurikortteliin rakennettiin Rautaruukin komea talo, oli myös poliisitalo ja erityisesti rakennettu lihantarkastamo. Aiemmin oli ruukki ja kirkonkylä, nyt oli tehdas ja kauppala, jossa oli työväestöä ja toimihenkilöitä, rakennettiin Karkkilan työväentalo ja Seuratalo Pohjanpirtti. 6
9 Ote ilmakuvasta 5554/67, Högforsin ja keskustan alue ilmeisesti vuodelta 1957 (tehtaan ruokala on valmistumassa). Kuvassa pohjoinen on vasemmalla ja etelä oikealla. 7
10 2. MAAILMANSODAN VUODET Sotavuosina tehdas oli käynnissä, nyt vain työväestä oli naisia suurempi osa kuin aiemmin. Sodan tarpeet vaikuttivat laajentavasti metalliteollisuuden tuotantoon, esimerkiksi vuonna 1943 tuotannosta meni 60% armeijan tarpeisiin (Pihkala) ja tehtaan laajentamiseen ryhdyttiin jo sodan aikana. Myös asuntoja rakennettiin kauppalan ja tehtaan yhteisvoimin tarjoamille tonteille. TEOLLISUUSKAUPUNKI Sodan aikaisen ja sen jälkeisen asutustoiminnan tuloksena syntyivät myös keskustan laajat yhtenäiset omakotitaloalueet, joista Kaalamon 1934 asemakaava ja ikäkauden tyyppitalot ovat muovanneet viehättäviä puutarhakaupunginosia (Valpola s.20), Korpi, Kannas, Sudetti ja Polarin vanhin osa, Haapalan rintamamiestalot, Lemmoin paritalot. Högforsin koski v Vasemmalla mylly (sittemmin palanut), oikealla Johtajistonmäki, taustalla tehtaan monttu. Tehtaan alueelle laadittiin laajoja rakennuskaavoja, ettei tehdas olisi joutunut luovuttamaan maitaan, näistä ei ole juuri mitään toteutunut. Sodan jälkeinen jälleenrakennuksen ja sotakorvausten aika olivat maan metalliteollisuuden kukoistusaikaa. Sodan jälkeen Karkkila oli Suomen teollistuneimpia paikkakuntia ja vielä 1960-luvulla tehtaalle hankittiin lisätyövoimaa muualta. (Valpola s.9) Sotien jälkeinen asuntopula, suuret ikäluokat, ammattitaitoisten työntekijöiden houkutteleminen, karjalaisten asuttaminen näkyvät 1950-luvulla toteutetuissa rakennuksissa. Tehtiin valtava Nyhkälän koulu, 1952 rakennettiin Karkkilan ensimmäinen kerrostalo osuuskunta Yhteistalo, jossa oli juokseva vesi, sisävessat ja keskuslämmitys, monet hankkeet toteutettiin tehtaan ja kauppalan yhteistyönä, Tallamäen ja Rautaruukin korttelissa nousivat uudet liikerakennukset, hautausmaata laajennettiin ja Liikenneaukea muutettiin keskuspuistoksi hautausmaan puistosuunnitelman jatkumona. Ennen toista maailmansotaa asuinrakennukset oli tehty pääosin puusta, nyt tehtiin kerrostalot tiilestä ja rapattiin luku oli teollisen ajan huippua, tehdasta laajennettiin, tehtaalle tehtiin uusi ruokalarakennus, oma ammattikoulu ja johtajalle uusi Pohjola. Kaupunki kasvoi kuitenkin nopeammin, syntyi uusia kerrostaloasuntokortteleita pääkatujen varsille, vuonna 1965 Rautaruukin talon yhteyteen rakennettiin ensimmäinen tavaratalotyyppinen rakennus Centrum, tiili vaihtui betoniin, yhdistystoiminta oli vilkasta ja suurille ikäluokille rakennettiin Miljoonamonttu ja tanssilavat Liimamäkeen ja Vattolaan. Vuonna1969 Pyhäjärven kunta ja Karkkilan kauppala yhdistettiin Karkkilan kauppalaksi. 8
11 Ote vuoden 1957 peruskartasta. Rautatie on yhä käytössä, Porintie on uusi. Sudetin, Polarin, Haapalan ja Korven alueiden rakentaminen on käynnissä. 9
12 Ote vuoden 1979 peruskartasta. Keskustan asuntoalueet ovat lähes valmiit, Toivike, Vattola ja Tuorila ovat rakenteilla. Pitkälässä on ensimmäinen tehdas. 10
13 Keskustaajaman alue nykypäivän peruskartalla. 11
14 TEOLLISUUDEN RAKENNEMUUTOKSEN JÄLKEINEN AIKA 1970-luvulla tapahtunut teollisuuden rakennemuutos muutti tilanteen Karkkilassa. Parhaimmillaan Högforsin tehdas oli sotakorvausajan lopulla työllistänyt 2000 henkeä, 1985 työntekijöitä oli enää viisi ja puoli sataa. Vuonna 1977 Karkkilan kauppalasta tuli Karkkilan kaupunki luvun lopulla Kymiyhtiö alkoi myydä vanhoja työsuhdeasuntojaan, näihin muuttaneet ajoivat rakennusten ja alueen suojelemista asemakaavalla. Fagerkullan ja Vanhakylän alueelle laadittiin Karkkilan ensimmäinen suojeluasemakaava Kymi Strömberg Oy myi Högforsin tehtaat kiinteistöineen JOT -konsernille, nykyinen Componenta. Tuotanto jatkui, mutta se keskitettiin järkeviin tilallisiin puitteisiin kosken länsirannalle. Puolet vanhoista teollisuuskiinteistöistä jäi tällöin vaille käyttöä kosken itärannalla. Yhtiön ja kaupungin yhteisen projektin tuloksena itärannan kiinteistöt ovat nykyään kokonaan käytössä. Vanhaan konepajarakennukseen on teollisuustilan henkeä kunnioittaen korjattu toimivat tilat Karkkilan kaupungintalolle, rakennuksessa toimii myös kirjasto, oppimiskeskus ja työvoimatoimisto. Ammattikoulu on kunnostettu lasten päiväkodiksi. Kokonaan uusi teollisuusalue on noussut Porintien varteen kaavoitetulle Pitkälän ja Keskinummen teollisuusalueille 1980-luvun jälkeen. Karkkila onkin säilynyt rakennemuutoksen läpi teollisuuskaupunkina, puolet työpaikoista on teollisuudessa luvulla rakennettiin keskustaan uusi ylä-aste, lukio ja liikuntahalli vanhan yhteiskoulun paikalle ja uusia liiketiloja ja linja-autoasema torin toiselle puolelle luvulla kaupunki on muuttunut moninapaiseksi - työpaikka- ja palvelukeskittymät sijaitsevat eri puolilla kaupunkia. Kosken itärannalla on kaupungintalo, kirjasto ja palvelupisteet; harjulla ovat vanhat liikekorttelit, Keskuspuisto ja kirkko sekä tori, koulu, linjaautoasema ja uusi liikekortteli; Helsingintien itäpäässä on uusi kaupan keskittymä. Sairaala, terveyspalvelut ja vanhustenhoito on keskitetty Nyhkälänharjun rinteille vanhojen pientaloalueiden taakse. Teollisuusaluetta on vanhalla Högforsin länsirannan alueella ja Porintien varren uusilla teollisuusalueilla. Keskustaan johtavien pääkatujen varsille on rakentunut kerrostaloja, jotka antavat Karkkilalle hyvin tiiviin kaupunkimaisen ilmeen. Uusinta kerrostaloasutusta on noussut kaupungintalon ja vanhan keskustan väliselle alueelle. Vattolaan, Tuorilaan, Toivikkelle, Haapalaan ja Ahmoolle on rakennettu runsaasti uutta omakotiasutusta vanhojen omakotitalojen rinnalle pelloille ja metsiin kaavoitetuille alueille. Sodanaikaiset ja sodanjälkeiset puutarhakaupunkialueet keskustan lähellä ovat vielä melko hyvin säilyttäneet puutarhakaupunkimaisuutensa, mutta niiden omaleimaisuus on pikkuhiljaa muuttumassa ja 2000-luvuilla on asemakaavoilla suojeltu merkittävä määrä vanhaa rakennuskulttuuria Porintien teollisuusaluetta. Lentokuva Vallas Oy. 12
15 Anttilan talo, sittemmin kaupungintalo, Takkointie. Nyhkälän koulu harjulla. Kirkko ja hautausmaa. Osuusliikkeen hotelli-ravintola Rautaruukki. Anttilan talo, sittemmin kaupungintalo, Takkointie. Moventas Santasalon teollisuusrakennus Keskinummessa. 13
16 Haukkamäen koulu, Vanha Turuntie. Ruukin Johtajistonmäki. Osuusliike Tuen vanha talo, Turuntie. Pitkälän kunnalliskoti, nyt toimistokäytössä, Lepolantie Osuusliike Tuen uusi talo, nyt asuntoina, Turuntie. Veturi Pikku Pässi eläkkeellä kaupungintalon aulassa. 14
17 Keskuspuistoa. Hemmilän tilakeskuksen päärakennus, Ahmoo. Järvenpään kyläkeskusta historiallisen Järvenpääntien mutkassa. Helvarin tuotantotiloja Pitkälän teollisuusalueella. Tallamäen asuin-liiketalo, Takkointie. Nyhkälänharjun vesitorni 15
18 Kerrostalo Huhdintiellä. Massakosken voimala ja pato. Kaupungintalo entisessä Santasalon tehdasrakennuksessa. Närön tilakeskuksen päärakennus, Turuntie. Suurten nälkävuosien jyvämakasiini Salinmäessä, Tammelantie. Apilatalon piha, Valtatie. 16
19 Sosialidemokraattien työväentalo, Vihdintie. Urkutehtaan talo, Käsityöläisenkatu. Kansandemokraattien Kansantalo, Helsingintie. Componentan tehtaan uusin osa, Högfors. Linja-autoaseman liikekiinteistö, Huhdintie. Sudetin pihanäkymä. 17
20 Koulutoimisto, Valtatie. Vanha huvila ja uusi rantasauna kosken itärannalla. Nyhkäläntien 1900-luvun alun asutusta. Korvenkadun rintamamiestaloja. Eläinlääkärin talo, Valtatie. Valtion virastotalo, Salinmäenkatu. 18
21 Bremerin talo Johtajistonmäellä. Aron talon piha, Valtatie. Närön tilan kauppa, Turuntie. Vanha ratakuilu, Takkointie. Nyhkäläntien tornitaloja. Mäntylänkadun market ja risteysalue. 19
22 2. KARKKILAN ARVOT VALTAKUNNALLISET ARVOT Valtioneuvosto vahvisti Museoviraston laatiman tarkistetun inventoinnin valtakunnallisesti merkittävistä rakennetuista kulttuuriympäristöistä (RKY). Inventointi on osa valtakunnallisia alueidenkäyttötavoitteita ja se tulee huomioida alueidenkäytön suunnittelun lähtökohtana. Museovirasto valmisteli inventoinnin tarkistuksen ja on kuullut valmisteluvaiheessa kuntia, alueellisia ympäristökeskuksia, maakuntamuseoita ja maakuntien liittoja. Tavoitteena on valtakunnallisesti merkittävien rakennettujen kulttuuriympäristöjen rakenteen, kylä- ja kaupunkikuvan sekä alueilla jo olevien rakennusten ja ympäristön säilymisen turvaaminen sekä mahdollisen täydennysrakentamisen ja muiden muutosten sopeuttaminen kulttuuriympäristön ominaisluonteeseen ja erityispiirteisiin. Säilyttämisen ja muutosten laajuus ja sisältö ratkaistaan kaavoituksella. RKY:ssä on mukana Karkkilan Högforsin ruukinalue. Seuraavassa esitetään selvityksen aluerajaus ja kuvailuteksti. Aluerajaukseen sisältyy varsinaisen tehdasalueen ja tehtaan asuntoalueiden lisäksi myös Turuntien varren ja ydinkeskustan vanhimman osan alueita. 20
23 KUVAUS Högforsin ruukin eri-ikäiset tuotantorakennukset, ruukinpatruunan kartano puistoineen ja työväen asuinalueet pihapiireineen muodostavat historiallisen miljöön, jossa yhdistyvät onnistuneella tavalla teollisen yhdyskunnan perinne, 1820-luvulta alkaen toiminut ja yhä toimiva teollisuustuotanto, teollisuustilojen uusi käyttö sekä asuminen. Högforsin ruukin merkkituotteet, kuten padat, liedet, kylpyammeet ja lämpöpatterit, ovat tulleet tutuiksi Suomen kotitalouksissa jo 1800-luvulta alkaen. Alueen läpi virtaavan joen äärellä kosken partaalla on sen vanhin teollisuushistoriallinen kohde, masuuni, ruukin ensimmäinen tuotantolaitos, joka havainnollistaa nykyään nähtävyyskäytössä takki- eli raakaraudan valmistuksen vaiheita Masuunin lähistöllä on ruukinpatruuna Bremerin 1858 rakennuttama ruukinkartano hoidettuine puistoineen. Valimomuseo toimii tehtaan entisessä konttorirakennuksessa. Eri-ikäiset tuotantorakennukset sijaitsevat joen itä- ja länsirannoilla. Maamerkkeinä ovat tehtaan piiput. Tehdasalueen punatiilisestä rakennuskannasta vanhimmat ovat konepaja ja valimo 1800-luvulta joen länsirannalla. Joen toisella puolella olevaa suurta konepajaa vuodelta 1928 on laajennettu 1930-luvulla kahdesti. Joen mutkassa ns. Alaemalin emalointilaitosta varten rakennetut tilat ovat eri vuosikymmeniltä, vanhin vuodelta Huomattava osa teollisuusrakennuksista on rakennettu 1930-luvulla arkkitehti Bertel Liljeqvistin suunnitelman mukaan. Osassa tuotantotiloista toimii yhä valimo, osassa muita yrityksiä, Karkkilan kaupungin kaupungintalo ja kirjasto on sijoitettu konepajarakennukseen. Aiemmin sulkeutunut teollisuustyön ympäristö on onnistuneesti liitetty uudiskäytön myötä osaksi ruukkiyhdyskunnan ympärille kasvanutta Karkkilan kaupunkia. Asuinalueet ovat tuotantoalueen ulkopuolella. Högforsin ruukin vanhimpia työväen asuinalueita on joen eteläpuolella sijaitseva Fagerkulla. Alueella toimii työväenasuntomuseo, jossa on yhden tai useamman perheen asuinrakennuksiin sisustettuja työläiskoteja 1870-luvulta 1960-luvulle. Vanhin säilynyt rakennus on Mäntylä, joka on siirretty Fagerkullaan 1870 ruukin tilalta. Pakari on tiilinen 1919 rakennettu leivintupa. Fagerkullassa useimpien pihapiirien talot ovat 1920-luvulla rakennettuja puolitoistakerroksisia, punamullattuja, valkonurkkaisia tyyppitaloja. Vanhan Turun maantien tehtaanpuoleisella laidalla on 1800-luvun lopulla rakennettu tehtaan kansakoulu ja Vanhankylän puoleisessa päässä 1920-luvun virkailijoiden asuinkatu ja 1940-luvun virkailijoiden tyyppitaloalue. Lemmoin asuinalue on Högforsin tehtaan sotien jälkeen rakennuttama. Valmistalojen, 18 neljän perheen rivitalon, asemapiirros on Carolus Lindbergin käsialaa. Rakennukset kuuluvat Högforsin varsinaisten työväen asuinalueiden viimeiseen aktiiviseen rakennusvaiheeseen. Kulonsuonmäellä nähtävillä olevat Rautamäen vaikuttavat kaivoskuilut, joista on louhittu rautamalmia , sijaitsevat Valtatie 2:n varrella, noin kahdeksan kilometriä Karkkilan keskustan ulkopuolella. HISTORIA Vihdin pitäjän Pyhäjärven kappelin Kulonsuonmäeltä löydettiin rautaa 1800-luvun alussa ja rautakaivos perustettiin Kaivoksen omistajat Arvid Henrik Bökman ja Johan Jacob Dreilick perustivat rautamalmin jalostusta varten masuunin Karjaanjoen varrella sijaitsevan kosken partaalle 1820, ruukille annettiin nimi Högfors. Masuunissa sulatettiin rautaa 1823 ja samalla alkoi pienimuotoinen valaminen. Kulonsuonmäen rauta sopi hyvin valamiseen. Högforsin perustamisen taustalla oli teollisuuspoliittisiakin tavoitteita, jotka osaltaan loivat edellytyksiä rautatehtaan toiminnalle. Uudessa suuriruhtinaskunnassa malmin ja takkiraudan tuonti Ruotsista vakeutui, mutta koska hallitus piti rautateollisuutta tärkeänä, sai Suomi 1821 oman vuorihallituksen, joka pyrki lisäämään malmintuotantoa ja uusien teknisten menetelmien käyttöönottoa. Kokenut teollisuusmies Joseph Bremer toimi Högforsin ruukinpatruunana Bremer rakennutti 1843 masuunin viereen ruukinkartanon. Kartano paloi, mutta sen tilalle rakennettiin saman tien uusi. Bremerin kehittämänä Högfors menestyi. Ruukin historian kannalta ratkaisevin uutuus oli valimo, joka on taannut Högforsin ruukin toiminnan jatkuvuuden. Ruukki valmisti valimossa mm. patoja, pannuja, vesipyöriä, silitysrautoja, hautaristejä ja mortteleita valmistui konepaja ja 1853 otettiin käyttöön Suomen ensimmäinen putlaus- ja valssilaitos, jossa valmistettiin taottavaa kankirautaa. Putlaus- ja valssilaitos lopetettiin 1898 ja rakennus muutettiin hienotaepajaksi. Patruunana toimineen Wolter Ramsayn aikana ruukista muodostui merkittävä tuotantolaitos luvun lopulla kehitettiin valimon kokovalmisteet kuten liedet ja kamiinat ja jo 1890-luvulla Högfors oli Suomen suurin valimo toimintansa aloittaneen lämpöteknillisen osaston tuotteet, radiaattorit ja keskuslämmityskattilat, olivat alallaan ensimmäisiä Suomessa. Högforsin portaita, valurautapylväitä, vesijohtoja ym. vietiin rakennuksille etenkin Helsinkiin. Ruukki oli merkittävin rakennusja valutavarain valmistaja Suomessa. Hyvinkää-Högfors -kapearaiteinen rautatie toimi Masuunin toiminta lopetettiin 1916 ja 1925 masuunin puuosat purettiin. Jäljelle jäänyt masuunin sydän oli pitkään vailla käyttöä. Nykyisin masuunirakennelma on osittain restauroituna ja osittain rekonstruoituna osa ruukin toimintaa esittelevää museota. Tehdas liitettiin 1933 Kymi Oy:n alaisuuteen ja ruukinpatruunoiden aika oli ohi. Rakennustoiminta joen molemmin puolin oli vilkasta luvulla ja alue tiivistyi entisestään. Uusi konepaja valmistui 1928, maan ensimmäinen mekanisoitu valimo Ns. Alaemalin alueelle perustettiin 1926 Suomen ensimmäinen emaloimislaitos, jota 1930-luvulla laajennettiin. Högforsin monopolituote Suomessa oli 1927 alkaen emalipintainen kylpyamme, Högfors amme - ilonamme. Samalla alkoi astioiden emalointi. Toisen maailmansodan jälkeisten sotakorvausten ja kehittyneen teknologian ansiosta tehdas nousi Pohjoismaiden johtavaksi valimoksi, jossa työntekijöitä oli parhaimmillaan noin Vuoden 1975 energiakriisin seurauksena aravarakennusten kylpyammeita ryhdyttiin korvaamaan suihkuilla ja viimeinen amme valmistettiin Energiakriisin ja teollisuuden rakennemuutoksen jälkeen keskityttiin valamiseen. Osa isoista tehdashalleista jäi tyhjilleen ja työntekijöiden määrä laski 1980-luvulle tultaessa murto-osaan entisestä luvun puolivälissä perustettiin ns. Högfors-projekti, joka kehitti uutta käyttöä vanhoille teollisuustiloille. Yhä toimivan tuotantolaitoksen nimi muuttui 1990-luvun lopulla Componentaksi. Tehtaan suursarjavalimo valmistui vanhoihin teollisuustiloihin 2004 ja uusi karkaisimo sen jälkeen. 21
24 MAAKUNNALLISET ARVOT Länsi-Uudenmaan seutukaavaliitto ja sittemmin Uudenmaan liitto ovat selvittäneet rakennetun kulttuuriympäristön arvoja seutu- ja maakuntakaavoituksen pohjaksi 1980-luvulta lähtien. Ote Uudenmaan liiton Rakennettu Uusimaa -selvityksestä 22
25 MAAKUNTAKAAVA 2006 Uudenmaan maakuntakaavan luonnoksessa vuodelta 2005 on osoitettu kulttuuriympäristön tai maiseman vaalimisen kannalta tärkeitä alueita, teitä ja kohteita. Karttamerkintä on vihreä vaakaraidoitus, vihreä viiva tai vihreä neliö. Merkinnän selitys: Merkinnällä osoitetaan kulttuuriympäristön ja maiseman vaalimisen kannalta merkittävät alueet, tiet ja kohteet. Alueilla, joille on aluevarausmerkinnällä osoitettu käyttötarkoitus, ensisijaisen maankäyttömuodon määrittelee aluevarausmerkintä. Suunnittelumääräys: Alueen yksityiskohtaisemmassa suunnittelussa on otettava huomioon kulttuuriympäristön ominaispiirteiden vaaliminen ja turvattava merkittävien maisema- ja kulttuuriarvojen säilyminen. Yksityiskohtaisemmassa suunnittelussa on arvioitava ja sovitettava yhteen maakuntakaavassa osoitetun käyttötarkoituksen mukainen maankäyttö sekä maisema- ja kulttuuriarvot. Karkkilan keskustaajamassa arvoalueita ovat Järvenpää, Högfors ja vanha keskusta, Sudetti, Korpi, Nahkio- Alimmainen ja Ahmoonkylä. Ehdotusvaiheessa maakuntakaavasta jätettiin pois Järvenpään, Ahmoonkylän ja Alimmaisen merkinnät. Ote Uudenmaan maakuntakaavan luonnoksesta
26 PAIKALLISET ARVOT Karkkilan kulttuurisihteerin kokoama rakennuskulttuurin ensimmäinen selvitys valmistui vuonna Täydennetty selvitys valmistui vuonna 1994 ja julkaistiin nimellä Karkkilan vanha rakennuskulttuuri. Högforsin alueen rakennuskulttuuria on selvitetty tarkemmin Högfors-projektin ja ruukin asuntoalueiden asemakaavoituksen yhteydessä 1980-luvun lopussa ja 1990-luvun alkupuolella. Rakennuskulttuurin kohteita on suojeltu runsaasti asemakaavoituksen yhteydessä ja 2000-luvuilla. Nykyisessä voimassa olevassa Keskustan yleiskaavassa vuodelta 2000 rakennuskulttuurin kohteet ja alueet on esitetty liitekartalla (sivu 19. Karttaan ei liity tarkempaa selostusta kohteista ja niiden arvoista eikä suosituksia asemakaavoitukselle. Yleiskaavakarttaan kohteita ja alueita ei ole merkitty. Karkkilan vanha rakennuskulttuuri, ote keskustan kohdekartasta. 24
27 Keskustan yleiskaavan v rakennuskulttuurikartta. 25
28 3. RAKENNUSKULTTUURI TÄNÄÄN Luvussa 1 on esitetty katsaus Karkkilan rakennetun ympäristön historiaan. Luvussa 2 on esitetty Museoviraston ja Uudenmaan liiton arviot rakennetun ympäristön arvokkaimmista osista, sekä katsaus Karkkilan aiempiin rakennuskulttuurin selvityksiin. Tässä luvussa käsitellään tarkemmin rakennetun ympäristön osien historiaa, ominaispiirteitä ja arvoja. ALUEJAOT Tarkastelussa on käytetty kahta aluejakoa. Omaleimaiset ympäristötyypit Selvityksessä on nostettu esiin joukko omaleimaisia ympäristötyyppejä. Valinnan perusteita ovat: -alueet edustavat paikkakunnan historian eri vaiheita -alueiden historiallinen luonne ja yleisilme on säilynyt. Omaleimaisten alueiden valinta on selvityksen laatijoiden puheenvuoro, joka perustuu myös Museoviraston ja Uudenmaan liiton selvityksiin ja kannanottoihin. Ympäristötyypit ovat seuraavat: 1. Maaseudun kylä 2. Pikkukaupunki 3. Puutarhakaupunki 4. Teollisuusalue 5. Ruukin yhdyskunta Ympäristötyyppien sijainti on osoitettu oheisella kartalla. Omaleimaisten ympäristötyyppien joukkoon ei ole valittu alueita, joiden rakennettu ympäristö on tavanomaista tai kovin sekavaa, vaikka niilläkin on oma luonteensa ja ilmeensä. Näilläkin alueilla on yksittäisiä rakennuskulttuurin kohteita. Omaleimaisten ympäristötyyppien valinnan tarkoituksena on kiinnittää erityistä huomiota näiden alueiden rakennuskulttuurin vaalimiseen asemakaavoituksen ja lupakäsittelyjen yhteydessä. Tarkastelualueet Keskustaajaman osayleiskaava-alue on jaettu maantieteellisesti viideksi osa-alueeksi, joista kustakin esitetään erillinen rakennuskulttuurin selvitys. Alueet ovat nimeltään: Keskusta, Högfors, Porintien itäpuoli, Tuorila-Järvenpää-Vattola ja Nahkio-Haapala. Tämä aluejako on tehty vain tämän selvityksen tarpeisiin eikä se noudata mitään kaupunginosa- tms. jakoja. Osa-alueiden rajaukset on esitetty oheisella kartalla mustalla katkoviivalla. Rakenteet Rakennuskulttuuriin sisältyvät myös historialliset tielinjat ja ratalinjat sekä 1. maailmansodan aikaiset linnoituslaitteet. Rakenteiden sijainti on osoitettu oheisella kartalla. TARKASTELUALUEIDEN KUVAUKSET Tarkastelualueiden kuvauksiin sisältyy seuraavat osat: 1. alueen ja sen osien historian ja rakennuskulttuurin yleiskuvaus 2. alueen tarkempi kohdekartta 3. kohteiden esittely taulukkomuodossa Yleiskuvaus perustuu lähteinä käytettyihin teoksiin ja selvityksen laatijoiden havainnointiin maastossa. Kohdelista perustuu ensisijaisesti selvitykseen Karkkilan vanha rakennuskulttuuri vuodelta Kohdelistaan on lisätty joukko kohteita, joita vuoden 1994 selvityksessä ei ole sekä merkitty poistuneiksi ne muutamat kohteet, joita ei enää ole. Kohteiden numerointitapa on muutettu, mutta myös vuoden 1994 selvityksen mukaiset numerot on esitetty listassa. Kohdelistassa on erittäin lyhyt yhteenveto kohteiden iästä ja arvoista, tarkempi kohdekuvaus on vuoden 1994 selvityksessä. Kohteiden arvotus perustuu Museoviraston ja Uudenmaan liiton selvityksiin, vuoden 1994 selvitykseen sekä tämän selvityksen laatijoiden arvioihin. Varsin monien kohteiden osalta tarvitaan rakennushistorian ja merkittävyyden lisäselvityksiä, tämä on osoitettu Huomautuksia-sarakkeessa. 26
KESKUSTAAJAMAN JA KAAKKOISOSAN OSAYLEISKAAVA RAKENNETTU KULTTUURIYMPÄRISTÖ 5/09
KESKUSTAAJAMAN JA KAAKKOISOSAN OSAYLEISKAAVA RAKENNETTU KULTTUURIYMPÄRISTÖ 5/09 Kannen kuva: Högforsin ruukin tehdasrakennus Karjaanjoen länsirannalla. 1 JOHDANTO Karkkilan rakennus- ja kulttuurihistoriallisesti
Selvitystyö Karkkilan suojelluista rakennuksista / kaupungin omistamat kohteet / 8.11.2012
Selvitystyö Karkkilan suojelluista rakennuksista / kaupungin omistamat kohteet / 8.11.2012 RAKENNETTU KULTTUURIYMPÄRISTÖ SELVITYS Karkkilan keskustaajaman ja kaakkoisosan osayleiskaavan laadinnan yhteydessä
RAKENNETUN KULTTUURIYMPÄRISTÖN SELVITYS SUDETTI KARKKILAN KAUPUNKI
RAKENNETUN KULTTUURIYMPÄRISTÖN SELVITYS SUDETTI KARKKILAN KAUPUNKI 28.10.2013 SISÄLLYSLUETTELO JOHDANTO... 3 AIEMMAT SELVITYKSET... 3 ALUEEN YLEISKUVAUS... 3 SUDETIN HISTORIAA... 4 RAKENNETTU YMPÄRISTÖ...